
REPUBLIKA HRVATSKA						          		
VARAŽDINSKA ŽUPANIJA
OPĆINA TRNOVEC BARTOLOVEČKI
OPĆINSKO VIJEĆE													             
KLASA: 363-01/26-01/17
URBROJ: 2186-29-01-26-5                                                                   
Trnovec, 20. listopad 2026.                                                                     

Na temelju članka 34. stavka 1. i stavka 2. Zakona o komunalnom gospodarstvu (»Narodne novine«, broj 68/18,110/18, 32/20 i 145/24) (u daljnjem tekstu: Zakon) i članka 31. Statuta Općine Trnovec Bartolovečki (»Službeni vjesnik Varaždinske županije«, broj 15/21 i 88/25), Općinsko vijeće Općine Trnovec Bartolovečki na 13. sjednici održanoj dana 20. listopada 2026. godine, donosi

ODLUKU
o povjeravanju obavljanja uslužne komunalne djelatnosti ukopa pokojnika unutar groblja Bartolovec i Šemovec

Članak 1.
Obavljanje uslužne komunalne djelatnosti ukopa pokojnika unutar groblja Bartolovec i Šemovec povjerava se trgovačkom društvu ČISTOĆA d.o.o. iz Varaždina, Ognjena Price 13, OIB: 02371889218, MBS: 070118118 kao trgovačkom društvu kojem su osnivači jedinice lokalne samouprave s područja Varaždinske županije koje posjeduju 100% poslovnih udjela.
Trgovačko društvo ČISTOĆA d.o.o. temeljem ove Odluke postaje isporučitelj komunalne usluge iz stavka 1. ovog članka.

Članak 2.
Uslužna komunalna djelatnost ukopa pokojnika unutar groblja podrazumijeva ispraćaj i ukop pokojnika unutar groblja u skladu s posebnim propisima.

Članak 3.
Isporučitelj usluge ukopa pokojnika obavlja povjerenu uslužnu komunalnu djelatnost u skladu sa Zakonom te općim aktima i ugovorima donesenim odnosno sklopljenim na temelju tog Zakona.

Članak 4.
Uslužna komunalna djelatnost obavlja se kao javna služba, a usluga koja se pruža u obavljanju te djelatnosti od općeg je društvenog interesa.

Članak 5.
Obavljanje uslužne komunalne djelatnosti ukopa pokojnika unutar groblja Bartolovec i Šemovec povjerava se isporučitelju komunalne usluge iz članka 1. stavka 2. ove Odluke na neodređeno vrijeme počevši od 02. studenog 2026. godine pa do opoziva.

Članak 6.
Isporučitelj uslužne komunalne usluge obvezuje se:
a) uslužnu komunalnu djelatnost obavljati kontinuirano na učinkovit, ekonomičan i svrsishodan način
b) uslužnu komunalnu djelatnost isporučivati korisnicima na način koji ne može štetiti njihovoj imovini, pravima i pravnim interesima,
c) osigurati javnost rada te omogućiti korisnicima komunalne usluge pristup informacijama važnim za isporuku komunalne usluge,
d) da bez opravdanih razloga ne smije prekinuti ili obustaviti isporuku komunalne usluge,
e) o prekidu isporuke komunalne usluge i razlozima tog prekida obavijestiti javnost na prikladan način odmah nakon saznanja okolnosti koje su uzrokovale prekid.

Članak 7.
Isporučitelj komunalne usluge koji obavlja uslužnu komunalnu djelatnost u svrhu obavljanja te djelatnosti u skladu sa Zakonom i propisima donesenim na temelju tog Zakona, te u skladu s posebnim propisima, donosi opće uvjete isporuke komunalne usluge.

Članak 8.
Ova Odluka stupa na snagu osmog dana od dana objave u »Službenom vjesniku Varaždinske županije«.

